Magnus og Myggen

Magnus og Myggen er et univers rettet mot barn oppfunnet i 1995 av Ole Ivanoff, bestående av både dataspill, tegneserier, bøker, minnespill og som markedsføringsbilde for varer til barn i Danmark. Magnus og Myggen ble også utgitt i Sverige, Norge og Finland og var populære blant barn i 1990-årene.

Handling 
Serien fokuserer på eventyrene til de to hovedpersonene Skipper, den eventyrlystne muldvarpen og den bok-elskende myggen Skeeto. Begge vennene forsøker å løse forskjellige problemer i Paradise Park.

Karakterer 
 Skipper er en muldvarp, og en av de to hovedpersonene i serien. Han er modig og eventyrlysten. Han er ofte impulsiv og gjør ting uten å tenke seg om, noe som kan få ham i trøbbel. Han flyttet til Paradise Park etter at han mistet hjemmet og familien sin under et jordskjelv. Skipper er vennlig, men og så ganske godtroende. Skipper kan ikke lese, men han beundrer de som kan.
 Skeeto er en mygg, og Skippers beste venn. Han er den andre hovedpersonen i serien. Han er intelligent, og elsker å lese sakprosa. Han er tidvis sarkastisk, men likevel vennlig og snill. Skeeto er forsiktig og liker å tenke gjennom ting før han begir seg ut på nye eventyr. Han er utrolig lojal mot Skipper, og advarer ham alltid når de nærmer seg en farlig situasjon.
 Mr. Shade er en antagonist. Han er en velstående om enn grusom og uetisk forretningsmann. Han krever han at greven og grevinnen av Paradise Park skal betale ham løsepenger, ellers kommer han til å konvertere hele parken til en søppelfylling. Han er også en taksidermist, som stopper ut utrydningstruede dyr. Han kidnapper Skipper og Suzy for å prøve å stappe dem ut, uten hell.
 Suzy Molson er en kvinnelig muldvarp som blir kidnappet sammen med Skipper, av Mr. Shade for hans egen saamling.
 Conrad Cat er en slem katt, som liker å forårsake problemer i parken. Han er veldig egoistisk, og hans største ambisjon er å bli konge av Paradise Park.
 Ricky Tricky er en veldig sterk og muskuløs rotte, men han mangler intelligens. Ricky beundrer Conrad, selv om han er egoistisk og slem.
 Molly Mus er en mus. Hun er en oppfinner som håper å reise til Månen, for å se om månen virkelig er laget av ost.
 Lizzie Bee er en hardtarbeidende, men likevel naiv, bie. Hun lager honning til Paradise Park, og er ekstremt populær blant de andre dyrene.
 Ruben Rabbit er en ung kanin. Han liker å leke og ha det gøy. Ruben er til tider umoden, noe som kan være irriterende for de andre.
 Owen Owl er den eldste beboeren i Paradise Park. Han er en klok ugle, som har en stor samling bøker. Han er aktiv om natten, og kan bli i dårlig humør hvis han ikke får nok søvn.
 Fungy Frog / Fungy Frø er en frosk. Han liker å spise. Fungy er egoistisk og forventer at folk oppfyller hans ønsker, uten å ta hensyn til andre.
 Melvin Duck er en veldig forfengelig, narsissistisk and. Han samler på håndspeil, og ser ofte på seg selv i speil.
 Vlad Bat er en flaggermus. Han bor i en hule, og forlater den vanligvis bare om natten. Vlad mener han er stygg, så han er veldig sjenert. Men Skipper og Skeeto har blitt venn med ham. Vlad er altruistisk og godhjertet, og om natten returnerer han savende eiendeler til eierne deres.

Eksterne lenker 
 Magnus og Myggen på DanskeFilmStemmer

Danske tv-serier fra 1990-årene
TV-produksjoner på DR
Spill